Subject: Nõuded ujulatele, basseinidele ja veekeskustele
From: Kirsti Mäesepp <[email-masked]>
To: <[email-masked]>
Date: Tue, 28 Oct 2025 15:22:18 +0200

Tähelepanu! Tegemist on väljastpoolt asutust saabunud kirjaga. Tundmatu
saatja korral palume linke ja faile mitte avada.

Tere!

Kirjutan Teile Eesti Ujumisliidust seoses uue määrusega:

Nõuded ujulatele, basseinidele ja veekeskustele

§ 2. Nõuded teenusele, ruumidele ja ohutusele

(2) Lisaks lõikes 1 sätestatule peab uppumiste ja vigastuste ennetamiseks
ning toimunud sündmustele reageerimiseks olema tagatud:

1) teenusekasutajale abi osutamine;

2) vetelpääste võimekus vastavalt basseini eripärale;

3) esmaabi kättesaadavus.

Määruse seletuskirjas on välja toodud:

Lõikes 2 sätestatakse, et uppumiste ja vigastuste ennetamiseks ning
toimunud sündmustele reageerimiseks peab olema tagatud teenusekasutajale
abi osutamine, vetelpääste võimekus vastavalt basseini eripärale ja
esmaabi kättesaadavus.

Võrreldes kehtiva korraga on sättes uus ainult vetelpääste võimekuse
tagamise nõue.

Vetelpääste võimekuse tagamiseks on erinevaid variante. Üks võimalus on
teenuseosutajal saata oma töötaja koolituma koolitaja juurde, kelle
väljaõpe vastab Vetelpäästja tase 3 kutsestandardis nõutule[1]. Suured
veekeskused, kus on korraga valves rohkem, kui üks basseini vetelpäästja,
võivad endale lisaks koolitada ka vanemvetelpäästjaid, kelle väljaõpe
vastab Vanemvetelpäästja tase 4 kutsele[2]. Teine variant on, et
teenuseosutaja korraldab ise sisekoolitusi oma töötajate võimekuse
tagamiseks. Töötaja väljaõpe toimuks sellisel juhul asutuse sisese
tööalase juhendamise teel. Selle võib läbi viia asutuse töötaja ja sellise
isiku puudumisel pädev väliskoolitaja (Haridus- ja Teadusministeeriumi
koolitaja nõuetele vastav juriidiline isik). Juhendamise järgselt
fikseeritakse see asutuse personaliinfo või dokumendihalduse süsteemis, et
teenuseosutajal oleks endal ülevaade ja ka Terviseametil oleks võimalik
nõuete täitmist kontrollida. Tööalane juhendamine kehtiks ainult selles
konkreetses ujulas, kus see läbi viidi ja selle sisu kattuks Vetelpäästja
tase 3 valitava kompetentsi tegevusnäitajatega. Teenuseosutaja
sisekoolitust läbiviiv töötaja peaks läbima vastava kursuse, et omada
õigust juhendada veest päästmise kohustusega töötajaid (asutuses määrab
vastava isiku asutuse juht).

Vastavalt sellele määrusele on Eesti Ujumisliidul küsimus, kas Eesti
Ujumisliit võib läbi viia vetelpääste koolitusi ujulatele, et tagada nende
töötajate vetelpääste võimekus vastavalt basseini eripärale.

Ja millise väljaõppega peaksid olema koolituse läbiviijad ehk kas
koolituse läbiviijale on vajalik Vetelpäästja tase 3 kutsestandard.

Heade soovidega

Kirsti Mäesepp

Tel. +372 5132 991

Ujumise algõpetuse projektijuht

Eesti Ujumisliit

 <http://www.kooliujumine.ee/> www.kooliujumine.ee

 <http://www.ujumiskursus.ee/> www.ujumiskursus.ee

  _____

[1] https://www.kutseregister.ee/ctrl/et/Standardid/vaata/11206466

[2] https://www.kutseregister.ee/ctrl/et/Standardid/vaata/11247544